recursal/SuperWikiNEXT-32B huggingface dataset:
**Helsingin seudun kesäyliopisto** (ruots. *Helsingforsnejdens sommaruniversitet*, engl. *Helsinki Summer University*) on korkea-asteinen vapaan sivistystyön oppilaitos.

Vuosittain kesäyliopistossa opiskelee noin 6 000 henkilöä ja kursseja järjestetään vuosittain yli 700. Kurssiosallistumisia on vuosittain noin 13 000. Osallistujia kesäyliopiston kursseille on kaikista ikäryhmistä ja ympäri Suomea, ulkomaalaisia opiskelijoista on noin 10 prosenttia.

Helsingin seudun kesäyliopisto on perustettu vuonna 1966. Säätiön perustajina ja jäseninä ovat pääkaupunkiseudun kunnat (Helsinki, Espoo, Vantaa ja Kauniainen) ja sen hallintoon osallistuu myös Helsingin yliopisto.

Kesäyliopiston opetus on kaikille kiinnostuneille avointa iästä, pohjakoulutuksesta tai oppilaitosten opinto-oikeuksista riippumatta. Helsingin seudun kesäyliopiston tarkoituksena on edistää koulutuksellista tasa-arvoa, elinikäistä oppimista ja henkistä kasvua.

Helsingin seudun kesäyliopiston ohjelmassa on avointa korkeakouluopetusta, kielikursseja, tietotekniikkaa, taidekursseja, suomea toisena/vieraana kielenä, abiturienttikursseja, täydennyskoulutusta sekä avoimia, maksuttomia yleisöluentoja ajankohtaisista aiheista. Toiminta on ympärivuotista.

Helsingin seudun kesäyliopiston hallitus
----------------------------------------

Helsingin seudun kesäyliopistoa ylläpitää Helsingin seudun kesäyliopistosäätiö, jonka ovat perustaneet pääkaupunkiseudun kunnat Helsinki, Espoo ja Vantaa. Nämä kaupungit ja Helsingin yliopisto sekä Kauniaisten kaupunki ovat valinneet edustajansa säätiön hallintoon.

### Hallituksen jäsenet 2021–2024 (suluissa henkilökohtainen varajäsen)

**Helsingin kaupungin edustajina**

* puheenjohtaja Terhi Ainiala (Aleksi Meriläinen)
* Jari Nissinen (Carita Perry)
* Marjut Pihonen (Timo Ohmero)
* Ville Ylikahri (Harri Korhonen)

**Espoon kaupungin edustajina**

* varapuheenjohtaja Herttaliisa Tuure (Helena Tiitinen-Levijoki)
* Marko Kivelä (Satu Mollgren (Kauniaisten edustaja))

**Vantaan kaupungin edustajana**

* Märt Vesinurm (Hetamari Woods)

**Helsingin yliopiston edustajana**

* Susanna Niinistö-Sivuranta (Airi Hakkarainen)

Katso myös
----------

* Avoin yliopisto

Lähteet
-------

* Helsingin seudun kesäyliopisto

Aiheesta muualla
----------------

* Suomen kesäyliopistot
**Jumalan kahdeksan sormea** (engl. *Eye in the Sky*) on Philip K. Dickin vuonna 1957 ilmestynyt tieteisromaani. Teoksen on suomentanut Pekka Markkula.

Juoni
-----

Belmontin hiukkaskiihdytinlaboratoriossa 1959-10-02 tapahtuu vakava onnettomuus, jossa kahdeksan matkailijaa putoaa päälläolevan hiukkaskiihdyttimen säteilykammioon. Sattumalta matkailijat siirtyvät toiseen maailmaan, joka on täysin erilainen kuin oikea maailma. Uudessa maailmassa jumala on konkreettisella tavalla mukana ihmisten elämässä; Vääristä teoista saa jumalallisia rangaistuksia, ja rukouksilla ja rituaaleilla voi hankkia fyysisiä tavaroita, ihmeparannuksia ja muita etuja itselleen. Kirjan päähenkilö, tiedemies *Jack Hamilton*, joutuu saman tien hankaluuksiin tämän uskonnollisen yhteiskunnan kanssa ja alkaa selvittää, mistä uudessa maailmassa on todella kyse.

Henkilöt
--------

### Päähenkilöt

* Jack Hamilton (ammatiltaan ohjuslaboratoriossa työskentelevä tiedemies)
* Marsha Hamilton (Jack Hamiltonin vaimo)
* Bill Laws (opas hiukkaskiihdytinlaboratoriossa)
* Charley McFeyffe (sotilasvirkailija, Jackin ystävä, Marshan ilmiantaja)
* David Pritchet
* Edith Pritchet
* Joan Reiss
* Arthur Silvester

### Sivuhenkilöt

* Everst T. E. Edwards
* Tohtori Tillingford
**Jumalan pikkusormi** on Risto Isomäen tieteisromaani, jonka aihepiiri liikkuu Egyptissä energiakysymysten ympärillä. Tiedetoimittaja Isomäki liittää energiaan liittyviä pohdintoja kaunokirjalliseen tarinaan.

Tausta ja sisältö
-----------------

Teoksen päähenkilö, nyt jo eläkkeelle jäänyt CIA:n agentti Lauri Nurmi oli mukana jo aiemmassa romaanissa *Litium 6:ssa*. Nyt Nurmi joutuu Egyptiin, jossa valtava aurinkotuulivoimala on vaarassa joutua terrorismin kohteeksi. Sen uhkana ovat niin suuret energiayhtiöt kuin paikalliset asukkaat, joiden toimeentulo on öljyssä.
Ripaus romantiikkaakin kirjassa on: mukana on Nurmen työtoveri ja ystävä Katharine Henshaw.

Isomäki kuvaa aurinkotuulienergian mahdollisuuksia ja näkee ne jo aivan lähitulevaisuudessa taloudellisesti järkevinä. Tarinan aurinkotuulivoimala on kolmen kilometrin korkeuteen kohoava piippu, jossa kohoava ilmavirta synnyttää energiaa. Isomäki itse ei tätä ratkaisua pidä todellisuudessa kovin toimivana, mutta sanoo että teoksen dramaturgian kannalta se oli hyvä ratkaisu. Se saattaisi tosin toimia yöenergian tuottajana.

Voimalan rakentajat ovat *Jumalan pikkusormessa* saksalaisia, ja kesäkuussa 2009 tuli julki, että saksalaiset aikovat sijoittaa Saharan aurinkovoimahankkeisiin 400 miljardia euroa. Toinen ajankohtainen teema on ydinvoimaloiden vaara joutua sabotaasien kohteeksi. Kirjaa kirjoittaessaan Isomäki kertoo joutuneensa aiheesta vastakkain Säteilyturvakeskuksen johdon kanssa, joka hänen mukaansa vähättelee vaaroja ja varoittaa uskomasta yhdysvaltalaisia, Säteilyturvakeskuksen mukaan ylimitoitettuja, varoituksia ydinvoimaloiden riskeistä. Isomäki toi näkökulmansa esille 24. marraskuuta 2009 YLEn Aamun kirja -haastattelussa, ja aiemmin viikolla julkaistussa, ydinvoimaa ruotivassa pamfletissaan *Kosminen rakkaus vai suuri saatana : 20 päätöstä ydinvoimasta*.

Vastaanotto
-----------

Jos teos pysyttelisi jännitysromaanin tasolla, se kriitikon mukaan*kenen mukaan?* jäisi pinnalliseksi viihteeksi, mutta kun tarinaan sidotaan yhteiskunnallisia ulottuvuuksia, voi lukija pohtia erilaisten teknisten keinojen mahdollisuuksia. Samalla hän tuo tarinaan historiallisia ulottuvuuksia, menneitä kulttuureja ja uskontojen aiempia solmukohtia. Isomäen kieli saa kriitikolta kehuja: hän "kirjoittaa sujuvaa perussuomea, jota lukee nikottelematta".

Lähteet
-------

1. 1 2  Tammi.fi (Arkistoitu – Internet Archive)
2. 1 2 3  Ykkösen aamu-tv, Aamun kirja: Risto Isomäki: Jumalan pikkusormi.[vanhentunut linkki]
3. ↑  Riitta Vauras, Jumalan pikkusormi, katsaus[vanhentunut linkki]
4. 1 2  Toni Jerrman, Aurinkoenergia kohtaa konetuliaseet

Aiheesta muualla
----------------

* Risto Isomäki kertoo kirjasta, Kirjavideolla (Arkistoitu – Internet Archive)
**Kamimura Hikonojō** (jap. 上村 彦之丞; 20. kesäkuuta 1849 – 8. elokuuta 1916) oli japanilainen amiraali. Hän otti osaa esimerkiksi ensimmäisen Kiinan–Japanin sodan Jalujoen taisteluun, sekä Venäjän–Japanin sodan Koreansalmen ja Tsushiman meritaisteluihin.

Elämäkerta
----------

Kamimura vaimonsa ja tyttärensä kanssa.
Kamimura Hikonojō syntyi Japanin nykyisessä Kagoshiman prefektuurissa silloisen Satsuman hanin alueella vuonna 1849. Meiji-restauraation aikaisen Boshin-sodan aikana Kamimura otti osaa taisteluihin shōgunin joukkoja vastaan.

Vuonna 1871 Kamimura alkoi opiskella Japanin laivastoakatemiassa. Myöhemmin hän liittyi Japanin laivastoon yleten hitaasti urallaan. Vuonna 1891 Kamimurasta tuli tykkivene *Mayan* komentaja. Ensimmäisen Kiinan–Japanin sodan aikana Kamimura komensi puolestaan risteilijä Akitsushimaa. Hän sai mainetta etenkin Jalujoen taistelussa vuonna 1894 ja tuli samana vuonna ylennetyksi kapteeniksi. Sodan jälkeen Kamimura toimi useissa eri tehtävissä Japanin ministeriöillä ja laivastossa. Vuonna 1903 hänet ylennettiin vara-amiraaliksi.

Venäjän–Japanin sodan sytyttyä vuonna 1904 Kamimura johti Japanin 2. laivastoa. Hänen tehtävänään oli saartaa mereltä Venäjän laivastotukikohta Vladivostokissa. Tehtävässään Kamimura sai huomattavaa julkista kritiikkiä hänen epäonnistuttuaan estämään venäläisiä upottamasta japanilaisia kuljetuslaivoja huhtikuussa ja kesäkuussa 1904. Lehdistössä Kamimuraa kehotettiin vihjailleen itsemurhaan ja raivostunut väkijoukko iski hänen kotiasunnolleen Tokiossa.

Kamimuran onnistui lopulta palauttaa kunniansa ottamalla voiton venäläisistä Koreansalmen taistelussa. Kamirakuran lippulaiva *Izumo* ja kolme muuta japanilaista risteilijää kohtasivat kolme venäläistä risteilijää upottaen niistä yhden ja vahingoittaen muita. Jonkin aikaa myöhemmin Kamimura johti 2. laivaston aluksia Tsushiman meritaistelussa.

Sodan jälkeen vuonna 1905 Kamimurasta tuli Yokosukan laivastotukikohdan komentaja. Vuonna 1909 hänestä tuli 1. laivaston komentaja. Kamimura sai paronin aatelisarvon vuonna 1907 ja ylennyksen amiraaliksi vuonna 1910. Vuonna 1914 hän siirtyi reserviin ja kuoli vuonna 1916.

Lähteet
-------

1. ↑  上村彦之丞 *近代日本人の肖像*. Japanin parlamentin kirjasto. Viitattu 30. heinäkuuta 2021. (japaniksi)
2. 1 2 3 4 5  Rotem Kowner: *Historical Dictionary of the Russo–Japanese War*, s. 173-174, 193-194. The Scarecrow Press, 2006. ISBN 978-0-8108-4927-3. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
Kirjailijan muistolaatta Lavrentijan kylässä.
**Tihon Zaharovitš Sjomuškin** (ven. Ти́хон Заха́рович Сёмушкин, 26. kesäkuuta 1900 Penzan läänin Staraja Kutljan kylä – 6. toukokuuta 1970 Moskova) oli venäläinen neuvostokirjailija.

Tihon Sjomuškin syntyi talonpojan perheeseen. Hän opiskeli Moskovan yliopiston kasvatustieteellisessä tiedekunnassa, osallistui tutkimusmatkoihin Tšukotkaan ja oli mukana luomassa tšuktšin kirjakieltä Vladimir Bogorazin johdolla.

Sjomuškinin ensimmäiset teokset kertovat tšuktšien ja eskimoiden elämästä. Romaani *Alitet pakenee vuorille* (*Alitet uhodit v gory*, 1947–1948) sai Stalin-palkinnon vuonna 1949. Sen pohjalta tehtiin myös samanniminen elokuva. Sjomuškin julkaisi myöhemmin vain muutamia arktisen alueen kuvauksia. Hänen teostensa taiteellinen arvo on vähäinen.

Suomennettu teos
----------------

* *Alitet pakenee vuorille: romaani*. Suom. Kaisu-Mirjami Rydberg. Helsinki: Kansankulttuuri, 1958.
* *Lapsia lumen ja jään maassa* (*Tšukotka*). Suom. Lauri Savolainen. Porvoo: WSOY, 1945.

Lähteet
-------

1. 1 2 3  Sjomuškin Tihon Zaharovitš *Kratkaja literaturnaja entsiklopedija*. Viitattu 2.4.2021.
2. 1 2  Kasack, Wolfgang: *Entsiklopeditšeski slovar russkoi literatury s 1917 goda*, s. 688. London: Overseas Publications Interchange, 1988. ISBN 0-903868-73-3.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
*Tämä artikkeli käsittelee urheilulajia. Arena Football on myös EA Sportsin julkaisema videopeli.*
Arena football pelikenttä Kansas Cityssä
**Arena football** on Jim Fosterin keksimä urheilulaji. Foster oli United States Football Leaguen ja National Football Leaguen entinen johtaja. Otettuaan osaa sisäjalkapallo-otteluun vuonna 1981 Madison Square Gardenilla, hän kehitti lajin perussäännöt. Seuraavien viiden vuoden aikana hän jatkoi sääntöjen kehittämistä, kunnes vuonna 1987 hän perusti Arena Football League -liigan. Tästä irtautui alasarja af2 vuonna 2000. Lisäksi myös muut henkilöt ovat aloittaneet omia sisäjalkapalloliigojaan, mutta nämä eivät teknisesti ole arena football -yhteneviä, koska sääntöjen patentti (erityisesti kimmokeverkkojen  (Arkistoitu – Internet Archive)) on kuulunut vuodesta 1990 lähtien Fosterille (patentti on itse asiassa Gridiron Enterprisesin omistuksessa).

Pelin säännöt
-------------

Arena football on hyvin samankaltainen kuin amerikkalainen jalkapallo. Ainoa tärkeä ero National Football Leaguen asettamiin sääntöihin on eroteltu tarkemmin englanninkielisen Wikipedian artikkelissa. Lisäksi eroja ovat kentän pienempi koko sekä pelin ja pisteiden keruun nopeuttamisen parannus.

### Kenttä

Arena football on pelkästään sisäpeli, ja kenttä on usein suunniteltu joko koripallolle tai jääkiekolle. Kokonaiskentän pituus on 85 jaardia (sama kuin standardi NHL jääkiekkokenttä). Pelikenttä on 50 jaardia pitkä sisältäen 8 jaardia pitkät päätyosiot. Riippuen pelikentän muodosta voivat päädyt olla joko suorat (koripallo) tai kaarevat (jääkiekko). Kentän seinustat on vahvasti paneloitu pehmusteilla, jotka jääkiekkoareenalla on asennettu kaukalon seinustan päälle.

Lähteet
-------

1. ↑  Improvisation Lies at the Heart of Arena Football *NyTimes.com*. Viitattu 27.7. 2011. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Arena football**.
* Arena Football League -sarjan kotisivut (englanniksi)
* AF2 -liigan kotisivut (Arkistoitu – Internet Archive) (englanniksi)
* Arena Football Network (Arkistoitu – Internet Archive) (englanniksi)
* FUIFA - Finnish University Indoor Football Association (Arkistoitu – Internet Archive)
Naantalin kirkko on merkittävin keskiajan birgittalaissisarista Suomeen jäänyt kiinteä muisto.
Birgittalaissisar
**Birgittalaiset** (virallinen nimi **OSSS** *Ordo Sanctissimi Salvatoris* eli Kaikkein Pyhimmän Vapahtajan Sääntökunta) on ruotsalaisen Pyhän Birgitan (1302–1373) perustama luostarijärjestö. Ensisijaiset innoituksen lähteet birgittalaisten elämässä ovat Jumalan ylistäminen, lähetystyö, ekumenia ja uskollisuus. Keskiajalla Suomen ainoa birgittalaisluostari oli Naantalissa. Naantalin kaupunki perustettiinkin juuri luostarin ja siihen kuuluvan kirkon ympärille (*Vallis Gratiae*, "Armon laakso", ruotsiksi Nådendal). Tuolloin luostarin toiminta hiljeni reformaatioon ja lakkasi viimeisen nunnan kuoltua.

Nykyään Suomessa toimii Turussa birgittalaissääntökunnan luostari, joka on aloittanut toimintansa 1986. Sen kymmenestä sisaresta pääosa on ulkomaalaissyntyisiä. Turussa toimii myös luostarin toimintaa tukeva, siihen liittyvä maallikkoryhmä eli oblaatit, jossa on myös miesjäseniä. Turun luostarin yhteydessä on nykyaikainen kirjaston, kokoustilat ja televisiohuoneen sisältävä vieraskoti 50 vieraalle sekä nuorille naisille 10-paikkainen opiskelijakoti.

Lohjalla sijaitsevassa Katolisen kirkon Stella Mariksessa birgittalaissisaret tekevät merkittävää työtä vetämällä leirejä etenkin lapsille ja nuorille sekä retriittejä aikuisille.

Uudella ajalla Suomessa on toiminut myös kaksi muuta birgittalaiskommuniteettia, Helsingissä ja Koisjärvellä, mutta niiden kummankin toiminta kesti vain muutaman vuoden.*lähde?*

Maailmanlaajuisesti birgittalaisluostareita on ympäri maailmaa yli 40 luostarissa.*lähde?* Sääntökunnan äitiluostari sijaitsee nykyään Roomassa. Järjestön tunnetuin tunnus on mustan päähupun päällä kannettava valkonauhainen, orjantappurakruunua symboloiva, punaisin lasijalokivin koristeltu "Kristuksen kruunu".

Lähteet
-------

1. ↑  BIRGITTALAISSISARET *kolumbus.fi*.  Arkistoitu 28.5.2017. Viitattu 10.9.2020.
2. 1 2  Birgittalaissisaret (OSSS) *www.uskonnot.fi*.  Arkistoitu 9.1.2020. Viitattu 10.9.2020.
3. ↑  Birgittalaissisaret juhlivat katolinen kirkko Suomessa. Viitattu 30.10.2019.
4. ↑  Birgittalaissisaret Turussa *kolumbus.fi*.  Arkistoitu 16.10.2018. Viitattu 10.9.2020.

Aiheesta muualla
----------------

* Sancta Birgitta (Arkistoitu – Internet Archive)
* Turun birgittalaisluostari (Arkistoitu – Internet Archive)
* Birgittalaiset (Arkistoitu – Internet Archive) Tkukoulu
* Birgittalaissisar Katariina (Arkistoitu – Internet Archive) Tkukoulu

CommonsCommons
Wikimedia Commonsissa on kuvia tai muita tiedostoja aiheesta **Birgittalaiset**.
**Entelodon** on sukupuuttoon kuollut sorkkaeläinten suku. Se eli Euraasiassa myöhäiseltä eoseeniltä varhaiselle oligoseenille. *Entelodon* kasvoi 2,1 metrin korkuiseksi, 3 metrin pituiseksi ja painoi noin tonnin.
Vaikka *Entelodonista* puhutaan usein sikana, se oli vain niiden etäinen sukulainen.

* Taiteilijan näkemys.Taiteilijan näkemys.

Ravinto
-------

*Entelodon* oli kaikkiruokainen. Se söi kaikkea eloperäistä: hedelmiä, raatoja, pähkinöitä, juuria, köynnöksiä ja erilaisia eläimiä - jopa omia lajitovereitaan. 
*Entelodon* viihtyi keitailla ja lähteillä, jonne muut eläimet kokoontuivat juomaan. *Entelodonilla* oli vahvat leuat, ja löydetyt katkenneet hampaat viittaavat siihen, että *Entelodon* olisi pystynyt murskaamaan luita.
*Entelodon* oli myös hyvin nopea.

Fossiilit
---------

*Entelodonin* fossiilit ovat hyvin yleisiä, ja niitä on löydetty Pohjois-Amerikasta satoja.
Joidenkin yksilöiden fossiileissa oli merkittäviä vammoja, jotka oli voinut aiheuttaa vain toinen *Entelodon*. Vammoja olivat esimerkiksi murskautuneet poskiluut, puremat ja pään haavat, jotka ovat luultavasti syntyneet kahden *Entelodon*-uroksen reviiri- tai kosiotappelussa. 

*Entelodon magnus*

Populaarikulttuurissa
---------------------

Entelodon esiintyy muun muassa BBC:n ohjelman *Matkalla muinaisten petojen kanssa* kolmannessa osassa.

Lähteet
-------

* Haines, Tim & Chambers, Paul: Esihistoriallinen eläinmaailma, s. 181. Gummerus, 2007. ISBN 978-951-20-7276-7.

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q133847
* Wikispecies: Entelodon
* EoL: 4526354
* Fossilworks: 42369
* GBIF: 4835368
* IRMNG: 1003903

 |

 |
Tähtitieteilijä Birgitta Nordström 
**Ingrid Birgitta Nordström** (s. Tukholma) on ruotsalainen tähtitieteilijä, joka työskentelee Tanskassa. Hän on työskennellyt vuodesta 1972 alkaen Niels Bohr -instituutissa Kööpenhaminan yliopistossa ja vuodesta 2011 apulaisprofessorina. Hän väitteli vuonna 1970 Tukholman yliopistossa. Hänen tutkimuksensa käsittelee etupäässä Linnunradan kemiallista koostumusta, jota mitataan arvioimalla eri alkuaineiden pitoisuus eri tähtien atmosfäärissä. Hänen johtamansa tähtien kartoitus oli korkealla vuonna 2007 eräällä usein siteeratuista artikkeleista tehdyllä rankinglistalla.Vuonna 2001 hän oli mukana tutkimusryhmässä, joka löysi Linnunradan erään silloin vanhimmista tunnetuista tähdistä. Hän on toiminut Dark Cosmology Centerissä (DARK) Kööpenhaminan yliopistossa ja on nyt apulaisprofessori emerita. Hän toiminut vuodesta 2015 Stellar Astrophysics Centerissä (SAC) Århusin yliopistossa Tanskassa.

Lähteet
-------

1. ↑  Birgitta Nordström, CV  6.11.2012. Niels Bohr Institut. Viitattu 1.4.2020. (englanniksi)
2. ↑  Niels Bohr Institut-forskning på verdensranglisten  23.10.2007. Niels Bohr Institut. Viitattu 1.4.2020. (ruotsiksi)
3. ↑  How Old is the Universe? First Reading of a Basic Cosmic Chronometer with UVES and the VLT  7.2.2001. ESO. Viitattu 1.4.2020. (englanniksi)
4. ↑  Björn Stenholm: Birgitta på Nya Uraniborg  6.6.2001. Populär Astronomi. Viitattu 1.4.2020. (ruotsiksi)
5. ↑  Birgitta Nordström. Dark, University of Copenhagen. Viitattu 1.4.2020 (englanniksi)
6. ↑  Birgitta Nordström. Researchgate.net (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Yhdysvallat
* Ruotsi

 |
|  |
| Tieteilijät | 
* CiNii
* ORCID
* ResearcherID

 |
|  |
| Muut | 
* IdRef

 |

 |
Birgit Nilsson vuonna 1948.
**Birgit Nilsson -palkinto** on ruotsalaisen sopraanon Birgit Nilssonin mukaan nimetty, maailman suurin klassisen musiikin palkinto.

Suuruudeltaan miljoonan dollarin arvoinen palkinto jaetaan noin kolmen vuoden välein. Valinnan tekee palkintosäätiön hallitus kansainvälisen asiantuntijaryhmän esityksen pohjalta.

Ensimmäinen palkinnon saajaksi nimettiin 20. helmikuuta 2009 espanjalainen oopperalaulaja Plácido Domingo. Palkinnon saajan päätti Nilsson ennen kuolemaansa. Säätiön mukaan tietoa säilytettiin suljetussa kuoressa, joka avattiin vasta hieman ennen palkinnon julkistamista. Vuonna 2011 palkinnon sai italialainen kapellimestari Riccardo Muti, vuonna 2014 Wienin filharmonikot, vuonna 2018 sopraano Nina Stemme ja vuonna 2022 sellisti Yo-Yo Ma.

Jakoperusteet
-------------

* Mies- tai naisesiintyjä, jonka suuntauksena on joko ooppera, konsertti tai oratorio
* Kapellimestari, jonka klassisen musiikin suuntauksena on joko ooppera tai konsertti
* Yksittäinen oopperatuotanto

Palkinto voidaan puolittaa kahden voittajan kesken. Sen voi saada kukin voittaja vain kerran.

American Scandinavian Foundationin Birgit Nilsson -palkinto
-----------------------------------------------------------

The American Scandinavian Foundationilla on aikaisempi (alkaen vuodesta 1988), samanniminen palkinto (The Birgit Nilsson Prize). Se jaetaan lupaavalle nuorelle amerikkalaiselle oopperalaulajalle. Palkinto perustettiin ruotsalaisten Pohjois-Amerikassa sijainneen siirtomaan Uuden Ruotsin perustamisen 350-vuotisjuhlan kunniaksi. Se jaetaan vuosittain Uuden Ruotsin perustamisen vuosipäivänä.

Lähteet
-------

1. ↑  Birgit Nilsson Prize *birgitnilsson.com*. Viitattu 19.5.2022. (ruotsiksi)
2. ↑  Placido Domingo voitti miljoonapalkinnon Ruotsissa *Helsingin Sanomat*.  20.2.2009. Viitattu 20.2.2009.
3. ↑  Grahn, Albin: Birgit Nilsson-pris på en miljon dollar *SvD*.  5.12.2008. Viitattu 6.12.2008. (ruotsiksi)
4. ↑  Ruotsi perusti maailman isoimman klassisen musiikin palkinnon *YLE Uutiset*.  6.12.2008. Viitattu 6.12.2008.
5. ↑  Boldemann, Marcus: Birgit Nilssons pris till dirigenten Riccardo Muti *Dagens Nyheter*.  16.3.2011.  Arkistoitu 18.3.2011. Viitattu 4.5.2011. (ruotsiksi)
6. ↑  Sirén, Vesa: Birgit Nilssonin miljoonapalkinto Wienin filharmonikoille  9.4.2014. HS.fi.  Arkistoitu 12.5.2014. Viitattu 9.5.2014.
7. ↑  Koppinen, Mari: Sellisti Yo-Yo Ma sai ruotsalaisilta maailman suurimman klassisen musiikin palkinnon, lähes miljoona euroa *Helsingin Sanomat*.  17.5.2022. Viitattu 19.5.2022.
8. 1 2 3 4  The Birgit Nilsson Prize (arkistoitu versio) *Birgitnilssonprize.org*.  5.12.2008.  Arkistoitu 18.2.2009. Viitattu 6.12.2008. (englanniksi)
9. 1 2  The Birgit Nilsson Prize The American-Scandinavian Foundation. Viitattu 6.12.2008. (englanniksi)

Aiheesta muualla
----------------

* Birgitnilssonprize.org
**Ga-adangbet** on etninen ryhmä, joka elää etupäässä Ghanassa Accraa ympäröivillä tasangoilla. Länsiosien asukkaita kutsutaan nimellä **gat** itäosien **adangbet**. Molempien ryhmien kielet ovat kehittyneet samasta kantakielestä, mutta nykyisin niiden puhujat eivät suoraan ymmärrä toisiaan. Gan puhujia arvioitiin vuonna 2004 olevan noin 600 000, adangben puhujia vuonna 2006 vain 2200, joista suurin osa Togon puolella.

Ryhmän alkuperästä on ristiriitaisia käsityksiä; heidän on sanottu tulleen nykyisille asuinsijoilleen joko Accran itäpuolelta tai Länsi-Afrikan rannikolta. Nykyisillä asuinsijoillaan he ovat ilmeisesti asuneet ainakin 1200-luvulta asti.

Arkeologisten löytöjen valossa gat näyttävät olleen hirssinviljelijöitä, mutta nykyisin he asuvat vanhoissa kalastajakylissä. Ghanan pääkaupunki Accra on noussut ga-asutuksen keskelle, mutta perinteinen kulttuuri kylissä on silti säilynyt.

Gaiden modernia perinnettä ovat erityiset ruumisarkut, jotka muotoillaan vainajan harrastusten ja mieltymysten mukaan. Arkku voi olla auton, urheilujalkineen tai vaikka lempijuomapullon muotoinen. Perinne on alkanut 1900-luvun loppupuolella.

Lähteet
-------

1. 1 2  La Verle Berry (toim.): The Ga-Adangbe *Ghana: A Country Study*.  1994. Washington: GPO for the Library of Congress.
2. ↑  Ga *Ethnologue: Languages of the World*.
3. ↑  Adangbe *Ethnologue: Languages of the World*.
4. ↑  The Ga-Adangbe Ghana Web
5. ↑  Coffins From Ghana Ghana Web. Viitattu 10.8.2010. (englanniksi)
6. ↑  Ghana's fantasy coffin attraction BBC News. Viitattu 10.8.2010. (englanniksi)

Aiheesta muualla
----------------

* Kuvia tai muita tiedostoja aiheesta **Ga-Adangbet** Wikimedia Commonsissa
**Azúcar Moreno** (suom. *Tumma sokeri*) on espanjalainen naisduo, joka on myynyt yli 2,2 miljoonaa albumia vuodesta 1985 Espanjassa. Yhtyeen jäsenet ovat sisarukset **Toñi** ja **Encarna Salazar**. He ovat keikkailleet myös Espanjan ulkopuolella, kuten Isossa-Britanniassa, Latinalaisessa Amerikassa ja Japanissa. Heidän musiikkiinsa on sekoittunut latinopoppia, latinalaisamerikkalaista musiikkia, balladia ja flamencoa.

Duo edusti Espanjaa Eurovision laulukilpailussa 1990 Zagrebissa laululla *Bandido* ja sijoittui 5. sijalle. He osallistuivat Espanjan euroviisukarsintaan vuonna 2006, mutta hävisivät karsinnan voittaneelle Las Ketchupille.

Useissa lauluissa viitataan feminismiin.

Diskografia
-----------

* *Con La Miel En Los Labios* (1984)
* *Estimúlame* (1986)
* *Carne De Melocotón* (1988)
* *Mix In Spain* (1989)
* *Bandido* (1990)
* *Mambo* (1991)
* *Ojos Negros* (1992)
* *El Amor* (1994)
* *Esclava De Tu Piel* (1996)
* *Mucho Azúcar - Grandes Éxitos* (1997)
* *Olé* (1998)
* *Amén* (2000)
* *Únicas* (2001)
* *Desde El Principio* (2003)
* *Bailando Con Lola* (2006)

Aiheesta muualla
----------------

* Azúcar Moreno Myspacessa (englanniksi)
* Fanisivusto (Arkistoitu – Internet Archive) (espanjaksi)
Gorgon
**Gorgon** on Epäinhimillisten kuningasperheen sukulainen. 

Gorgon on Mustan Salaman serkku ja perheensä ainoa lapsi. Hänet altistettiin Terrageenisumulle vastasyntyneenä kuten muutkin epäinhimilliset. 

Gorgon on hyvin ihmisen näköinen; vain hänen kasvonsa ovat karkeapiirteiset ja jalat ovat polvista alaspäin hevosen kavioiden kaltaiset. 

Gorgonin yli-inhimillinen voima on maanjäristysten tuottaminen. Hän tekee niitä polkemalla kaviollaan maahan; hän voi säädellä järistyksen voimaa tahdonvoimallaan. Suurimmillaan voima vastaa useita tonneja voimakasta räjähdettä. Tämä voima toimii vain Gorgonin niin halutessa eli hän voi kävellä normaalisti. 

Gorgon on ehdottoman uskollinen Mustalle Salamalle, kuten muutkin kuninkaallisen perheen jäsenet ja sukulaiset.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Epäinhimilliset |
| --- |
|  |
| 
* Stan Lee
* Jack Kirby

 |
|  |
| Jäsenet | 

|  |  |
| --- | --- |
| Kuningasperhe | 
* Gorgon
* Karnak
* Kristalli
* Lukkoleuka
* Maximus
* Meduusa
* Musta Salama
* Triton

 |
|  |
| Muut | 
* Daisy Johnson
* Kuutyttö
* Lash
* Neiti Ihme

 |

 |
|  |
| Sivuhahmot | 
* Elohopea
* Galaksin Vartijat
* Hopeasurffari
* Ihmeneloset
* Kostajat
* Kriit
* Ryhmä-X
* Uatu

 |
|  |
| Viholliset | 
* Annihilus
* Blastaar
* Galactus
* Maximus
* Skrullit
* Thanos

 |
|  |
| Muut mediat | *Inhumans* |

 |
**Indénié-Djuablinin alue** (ransk. *région de l’Indénié-Djuablin*) on Comoén piirikuntaan kuuluva hallintoalue Norsunluurannikon itäosassa. Sen hallinnollinen keskus on Abengourou. Alueen pinta-ala on 6 919,55 neliökilometriä. Asukkaita on 560 400 henkeä (vuonna 2014, väestönlaskenta).

Indénié-Djuablinin alue rajoittuu pohjoisessa Gontougon, lännessä Iffoun, Moronoun ja La Mén ja etelässä Sud-Comoén alueisiin sekä idässä Ghanaan.

Alue käsittää Abengouroun, Agnibilékron ja Béttién departementit. Asukkaat ovat ovat etupäässä anjeja. Lisäksi on bauleja, senufoja ja lobeja.

Alueen pääelinkeino on maanviljely. Tärkeimmät viljelykasvit ovat keittobanaani, jamssi, maissi, riisi, maniokki, vihannekset ja hedelmät. Myytäväksi tuotetaan erityisesti kaakaota.

Lähteet
-------

1. 1 2 3 4  Présentation de l’Indénié-Djuablin *Côte d’Ivoire politique*. Viitattu 3.2.2022.
2. ↑  Répertoire des localités: Région de l’Indénié-Djuablin *Institut national de la statistique*. Viitattu 3.2.2022.
**Aminet** on maailman suurin Amiga-aiheisten ohjelmien ja tiedostojen arkisto, joka on aloitettu vuonna 1992. Arkiston ylläpitäjäksi asetettiin Urban Dominik Müller.

Arkistoa on alusta lähtien ylläpidetty useiden yliopistojen FTP-palveluissa, arkistoa on saanut CD-ROM:lla ja se on saatavilla verkkosivujen kautta.

Kaupallisia ohjelmistoja tekevät yritykset ovat julkaisseet rajoitettuja *demo*-versioita ohjelmistaan Aminetissä, mutta myös täysin toimivia rajoittamattomia versioita. Esimerkiksi Cloanto on julkaissut Personal Paint -ohjelman täyden version kaikkien saataville Aminetissä.

Lähteet
-------

1. ↑  About Aminet *wiki.aminet.net*. Viitattu 18.1.2017.
2. ↑  The history of Aminet *wiki.aminet.net*. Viitattu 18.1.2017.
3. ↑  Aminet CD Archive Internet Archive. Viitattu 18.1.2017.
4. ↑  Cloanto Releases Personal Paint 6.4 as a Free Gift to the Amiga Community, Announces Development of Version 8 *cucug.org*. Viitattu 18.1.2017.

Aiheesta muualla
----------------

* Aminet

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Aminet
**Rae Sremmurd** on yhdysvaltalainen rap-duo, jonka muodostavat veljekset Slim Jxmmi (Aaquil Brown) ja Swae Lee (Khalif Brown).

Veljekset syntyivät Whittierissä, mutta äitinsä työpaikan takia he muuttivat usein. He varttuivat Tupelossa ja aloittivat musiikkiuransa perustamalla Dem Outta St8 Boyzin Jemiah Middlebrooksin kanssa. Heidän äiti ja isäpuoli erosivat ja täten joutuivat kodittomiksi. He muuttivat hylättyyn asuntoon, jatkoivat musiikin tekemistä ja alkoivat pitämään juhlia levittääkseen nimeään.

Vuosia myöhemmin veljekset erkanivat omalle tielleen tuottajan Mike WiLL Made-Itin avulla. He solmivat levytyssopimuksen hänen levy-yhtiölle EarDummersille ja julkaisivat ensimmäisen kappaleen "We" helmikuussa 2014. Sittemmin he ovat julkaisseet kolme studioalbumia: *SremmLife*, *SremmLife 2*, *SR3MM*. Kesäkuussa 2022 he ilmoittivat neljännestä albumista *Sremm4Life*.

Diskografia
-----------

* *SremmLife* (2015)
* *SremmLife 2* (2016)
* *SR3MM* (2018)
* *Sremm4Life* (2022)

Lähteet
-------

1. 1 2 3  Kellman, Andy: Rae Sremmurd Biography *allmusic.com*. Viitattu 23.7.2022. (englanniksi)
2. ↑  Bemrose, Bekki: Swae Lee Biography *allmusic.com*. Viitattu 23.7.2022. (englanniksi)
3. ↑  Zeichner, Naomi: Rae Sremmurd’s Best Life *thefader.com*. Viitattu 23.7.2022. (englanniksi)

Aiheesta muualla
----------------

* Virallinen sivusto
Clemens von Pirquet
**Clemens Peter Freiherr von Pirquet** (12. toukokuuta 1874 Wien, Itävalta – 28. helmikuuta 1929) oli itävaltalainen tutkija ja lastenlääkäri. Hänen merkittävimmät saavutuksensa ovat bakteriologian ja immunologian alalta. 

Pirquet opiskeli teologiaa Innsbruckin yliopistossa ja filosofiaa Leuvenin yliopistossa. Lääketiedettä hän opiskeli Wienissä ja Königsbergissä ennen kuin hän aloitti opinnot Grazin yliopistossa, josta hän valmistui vuonna 1900 lääketieteen tohtoriksi. Vuonna 1902 hän aloitti työskentelyn Wienin lastensairaalassa.

Pirquet havaitsi vuonna 1906, että potilaat, jotka olivat aiemmin saaneet injektioina hevosen seerumia tai isorokkorokotuksen, reagoivat nopeammin ja voimakkaammin toisen ruiskeeseen, eli kyse oli seerumitaudista, tuberkuliinireaktiosta ja anafylaksiasta. Kun hän havaitsi, että immuniteetti ja yliherkkyys olivat ilmiöinä lähisukuisia mutta käsitteinä vastakohtia, hän muodosti Bela Schickin kanssa sanan *allergia* kreikan kielen sanoista *allos* ('toinen') ja *ergon* ('reaktio'), jolla sittemmin pitkään kuvattiin tätä yliherkkyysreaktiota, ennen kuin käyttöön tuli atopia.

Pian isorokkohavainnon jälkeen Pirquet ymmärsi, että tuberkuliini, jonka Robert Koch oli 1890 eristänyt tuberkuloosia aiheuttavasta bakteerista, voi saada aikaan samanlaisen reaktion. Charles Mantoux kehitti edelleen Pirquet'n ajatuksia, ja Mantoux'n testistä, jossa tuberkuliinia ruiskutetaan ihoon, tuli vuonna 1907 tuberkuloosin diagnostinen koe eli tuberkuliinikoe.

Pirquet hylkäsi 1909 tarjouksen tehtävästä Pasteur-instituutissa Pariisissa ja otti vastaan nimityksen professoriksi Yhdysvaltoihin Johns Hopkinsin yliopistoon, jonne oli juuri perustettu lastentautien tiedekunta. Jo vuoden kuluttua 1910 hän palasi Eurooppaan ja otti vastaan viran ensin Breslaussa (nyk. Wrocław) ja sitten Wienissä.. 

Clemens von Pirquet ja hänen vaimonsa tekivät 28. helmikuuta 1929 itsemurhan syanidilla..

Lähteet
-------

1. 1 2 3  Pirquet Foundation (Arkistoitu – Internet Archive)
2. ↑  Historiaa, Allergia.fi (Arkistoitu – Internet Archive)
3. ↑  Arno Forsius: Tuberkuliinista ja tuberkuliinikokeista (Arkistoitu – Internet Archive), viitattu 8.5.2011

Aiheesta muualla
----------------

* Kuvia tai muita tiedostoja aiheesta **Clemens von Pirquet** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Kathryn Hahn** (s. 23. heinäkuuta 1974 Westchester, Illinois, Yhdysvallat)*lähde?* on yhdysvaltalainen näyttelijä ja koomikko, joka tunnetaan muun muassa roolistaan Lily Lebowskina televisiosarjassa *Yli synkän virran* (2001–2007).

Hahn syntyi Illinoisin Westchesterissä, mutta perhe muutti jo hänen varhaislapsuudessaan Clevelandiin, Ohioon. Hän aloitti näyttelemisen jo lapsena Cleveland Play Housessa ja sai neljäsluokkalaisena roolin television lastenohjelmasta *Hickory Hideout*. Hahn opiskeli Northwestern-yliopistossa ja Yalen School of Dramassa. Pian Yalesta valmistuttuaan hän sai roolin *Yli synkän virran* -sarjasta.

Hahnin ensimmäinen suurempi elokuvarooli oli vuoden 2003 romanttisessa komediassa *Kuinka hukata kundi 10 päivässä*. Hän on näytellyt myös muun muassa elokuvissa *Uutisankkuri: Ron Burgundyn legenda* (2004), *Tähtitreffit*, (2004), *A Lot Like Love* (2005), *Holiday* (2006), *Revolutionary Road* (2008), *Millerit* (2013) ja *Bad Moms* (2016). Hahn on näytellyt myös televisiosarjoissa *Transparent* (2014–) ja *WandaVision* (2021).

Hahn on naimisissa näyttelijä Ethan Sandlerin kanssa, jonka hän tapasi yliopistoaikoinaan Northwesternissä. Heillä on kaksi lasta: vuonna 2006 syntynyt poika ja vuonna 2009 syntynyt tytär.

Lähteet
-------

1. 1 2  Sotonoff, Jamie & Gire, Dann: Westchester native talks about acting before teaming with Jennifer Aniston *Daily Herald*.  6.8.2013. Viitattu 21.10.2014. (englanniksi)
2. 1 2  O’Connor, Clint: From the Cleveland Play House to Hollywood: Kathryn Hahn talks about her career and latest film, ’This Is Where I Leave You’ *Cleveland.com*.  17.9.2014. Viitattu 21.10.2014. (englanniksi)

Aiheesta muualla
----------------

* Kathryn Hahn Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Ritva
* Elonet

 |
|  |
| Muut | 
* IdRef

 |

 |
**Scott Sander Sheppard** on yhdysvaltalainen tähtitieteilijä, joka on löytänyt monta kuuta, komeettaa ja pieniä taivaankappaleita ulkoisesta linnunradasta.

Koulutus
--------

Sheppard opiskeli Havaijin yliopistossa, josta hän valmistui maisteriksi vuonna 2001 ja tohtoriksi 2004. Hänen tohtorin väitöstyönsä oli *Small Bodies in the Outer Solar System*. Väitöstyö käsittelee pieniä taivaan kappaleita ulkoisessa linnunradassa.

Tutkimus Saturnuksen kuista
---------------------------

Vuonna 2019 Sheppardin johtama ryhmä löysi 20 uutta kuuta Saturnuksen kieroradalta. Tämä nosti Saturnuksen kuiden kokonaismäärän 82:een ylittäen Jupiterin, jolla on 79.

Jokainen löydetyistä Sheppardin ryhmän löytämistä kuista on halkaisijaltaan noin viisi kilometriä tai kolme mailia. Seitsemäntoista niistä kiertää planeettaa vastapäivään, mikä tarkoittaa, että niiden liike on päinvastainen kuin planeetan pyöriminen akselinsa ympäri. Kolme muuta kuuta kiertävät samaan suuntaan kuin Saturnus pyörii.

Kaksi kuuta on lähempänä planeettaa ja kestää noin kaksi vuotta matkustaa kerran Saturnuksen ympäri. Kauemmilla retrogradisilla kuilla ja yhdellä progradikuulla kestää yli kolme vuotta kiertoradan suorittamiseen.

"Näiden kuiden kiertoradan tutkiminen voi paljastaa niiden alkuperän, sekä tietoa Saturnusta ympäröivistä olosuhteista sen muodostumishetkellä", Sheppard kertoi.

Tutkimus Jupiterin kuista
-------------------------

Sheppardin johtama ryhmä löysi keväällä 2017 kaksitoista Jupiteria kiertävää uutta kuuta. Tämä nosti Jupiterin tunnettujen kuiden kokonaismäärän 79:ään.

Ryhmä havaitsi ensin kuut, kun he etsivät aurinkokunnan hyvin kaukaisia ​​kohteita, osana mahdollisen massiivisen planeetan löytämistä kaukana Pluton takaa.

Lähteet
-------

1. 1 2  Dr. Scott S. Sheppard *carnegiescience.edu*.  23.8.2021. Viitattu 3.6.2023. (englanniksi)
2. ↑  Planetary Satellite Discovery Circumstances *ssd.jpl.nasa.gov*. Viitattu 4.6.2023.
3. ↑  Planetary Satellite Discovery Circumstances *ssd.jpl.nasa.gov*. Viitattu 4.6.2023.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Tieteilijät Muokkaa Wikidatassa | 
* ORCID

 |

 |
Scott High Octane
**Scott Sports SA** (aiemmin **Scott USA**) on sveitsiläinen yritys, joka valmistaa muun muassa polkupyöriä, motocross-tarvikkeita, lumilautoja ja vaatteita. Insinööri ja entinen alppihiihtäjä Ed Scott perusti yrityksen vuonna 1958 ja ensimmäinen tuote oli alumiinista valmistettu hiihtosauva, joka korvasi aiemmin käytössä olleet bambusta ja teräksestä valmistetut sauvat. Vuonna 1970 yritys laajensi toimintaansa motocross-tarvikkeisiin ja valmisti ensimmäiset suojalasinsa. 1978 yritys perusti toimiston Eurooppaan laajentaakseen markkinoitaan. Ensimmäisen maastopyörän Scott valmisti vuonna 1986. Ensimmäisen etujousitetun maastopyörän Scott toi markkinoille vuonna 1991 ja heti seuraavana vuonna yritys valmisti myös täysjousitetun maastopyörän. 

Vuonna 1993 Scott ryhtyi valmistamaan lumilautoja. Laskettelusukset tulivat yrityksen valikoimiin vuonna 1998. Ensimmäisen talviurheiluun tarkoitetun vaatemallistonsa Scott julkisti vuonna 1997. Tätä aiemmin yritys oli valmistanut jo käsineitä ja muita tarvikkeita.

Ensimmäisen hiilikuidusta valmistetun maastopyörän Scott toi markkinoille vuonna 1995 nimellä Endorphin. Malli oli menestys, ja pyörällä voitettiin useita maailmancupin osakilpailuja. Tästä eteenpäin Scott on pyrkinyt valmistamaan yhä kevyempiä runkoja.

Lähteet
-------

* 

### Viitteet

1. 1 2 3 4  Beckendorff, Jo: First Look Inside Scott Sports Group’s New Head Office  24.6.2019. Bike Europe. Viitattu 6.4.2020. (englanniksi)

Aiheesta muualla
----------------

* Yrityksen kotisivut (useita kieliä)
Kathryn Prescott vuonna 2010.
**Kathryn Prescott** (s. 4. kesäkuuta 1991) on brittiläinen näyttelijä. Hänet tunnetaan parhaiten roolistaan Emily Fitchinä televisiosarjassa *Skins – liekeissä*. Hänen kaksoissisarensa Megan Prescott esittää sarjassa Katieta.

Ura
---

Prescott tunnetaan parhaiten roolistaan *Skins – liekeissä* -sarjassa, jossa hän näytteli hiljaista teinityttöä, Emily Fitchiä. Hänen kaksoissisarensa Megan Prescott näyttelee samassa sarjassa Prescottin roolihahmon, Emilyn, identtistä kaksoissisarta, Katie Fitchiä. Sarjan kolmannen tuotantokauden kuvaukset aloitettiin vuoden 2008 maaliskuussa. Vuoden 2009 tammikuussa aloitettiin esittämään kolmannen tuotantokauden jaksoja, ja niissä myös Prescott oli näyttelemässä.
Prescott on esiintynyt myös BBC:n saippuaoopperassa *Doctors*.

Yksityiselämä
-------------

Prescottin kotikaupunki on Southgatessa, Lontoon kaupungin itärajalla. *NME:n* haastattelussa hän kertoi lempimusiikkinsa olevan elektroninen musiikki sekä *old metal*. Hän kertoi myös olevansa The Prodigyn suuri fani. Prescott on paljastanut haastattelussa, että hänellä on 14 lävistystä. Prescott on ollut Mountview Academy of Theathre Arts -nimisessä draamakoulussa Wood Greenissä. Prescott on kaksoissiskoaan kuusi minuuttia vanhempi. Hänet on äänestetty vuoden 2009 maailman 26. seksikkäimmäksi naiseksi AfterEllen Hot 100:ssa.

Filmografia
-----------

| Vuosi | Ohjelma | Rooli | Esiintymisaika |
| --- | --- | --- | --- |
| 2008 | *Doctors* | Amy Wilcox | Jakso: "Dare, Double Dare, Truth" |
| 2009–2010, 2013 | *Skins – liekeissä* | Emily Fitch |  |
| 2017 | *24: Legacy* | Amira Dubayev |
| 2019 | A Dog's Journey | Cj |  |

Lähteet
-------

1. ↑

Aiheesta muualla
----------------

* Kathryn Prescott Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat
* Tšekki
* Puola

 |
|  |
| Henkilöt | 
* Deutsche Synchronkartei

 |

 |
Wikibooks 
Wikikirjastossa on aihe: **Clemenzin avaus**. 

*Tässä artikkelissa käytetään algebrallista merkintätapaa kuvailemaan shakkisiirtoja.*

**Clemenzin avaus** on shakkiavaus, jota kuvaa siirto

1.h3
Avaus on nimetty virolaisen Hermann Clemenzin mukaan. Avaus kuuluu epätavallisiin avauksiin ja se luokitellaan ECO-koodistolla koodille A00.

Siirto 1.h3 on hyvin passiivinen, mikä on yksi syy sen harvinaisuuteen. Siirron ainoa apu on yleensä se, että se estää mustaa pelaamasta lähettiään g4:ään kiinnittämään valkean f3-ratsua. Mustalle sopivia vastauksia ovat kaikki normaalit aloitussiirrot, kuten c5, d5, e5, Rc6 ja Rf6.

Clemenzin avaus muuntuu Grobin hyökkäykseksi, jos valkea pelaa siirron g4. Siirron tarkoitus on sivustoida kuningaslähetti. Siirrot h3 ja g4 kuitenkin heikentävät valkean kuningasasemaa niin paljon, että kuningatarsivustalle linnoittaminen on kuningassivustaa kannattavampaa. Avaus voi muuntua myös hollantilaisen puolustuksen teräviin linjoihin jatkossa 1...f5 2.d4. Nyt valkea jatkaa usein siirrolla g4.

Katso myös
----------

* Luettelo shakkiavauksista
* Luettelo gambiiteista

Lähteet
-------

* Hooper, David and Kenneth Whyld (1996). *The Oxford Companion To Chess*. Oxford University, ISBN 0-19-280049-3.
* Dunnington, Angus (2000), *Winning Unorthodox Openings*. Everyman Chess, ISBN 978-1857442854.
* Eric Schiller (2002). *Unorthodox Chess Openings*, s. 108. Toinen painos, Cardoza, ISBN 1-58042-072-9.

### Viitteet

1. ↑  COE
**Birgitta Majlis Ara** (oik. **Juslin-Ara**; s. 7. elokuuta 1934 Helsinki) on suomalainen kuvanveistäjä.

Ara opiskeli koristemaalausta Taideteollisessa oppilaitoksessa 1952–1955. Opintojen jälkeen hän muutti Pariisiin ja ryhtyi malliksi. Ara opiskeli jonkin aikaa ranskalaisnäyttelijä René Simonin yksityisessä teatterikoulussa ja sai joitakin elokuvarooleja. Myöhemmin hän työskenteli hotellinpitäjänä Doverissa ennen paluutaan kuvataiteen pariin.

Vuonna 1970 Ara piti ensimmäisen virallisen taidenäyttelynsä Pariisissa. Hän opiskeli vuosina 1972–1974 kuvanveistoa Pariisissa oppilaitoksessa École Nationale Superieure des Arts Appliqués et des Métiers d’Arts. Aran veistoksia on ollut esillä eri puolilla maailmaa, muun muassa Lontoossa, New Yorkissa ja Kuwaitissa. Suomessa hän piti ensimmäisen yksityisnäyttelynsä vuonna 1983. Ara asui pääasiassa ulkomailla ennen paluutaan Suomeen vuonna 1991. Hän on käyttänyt materiaaleinaan kuparia, marmoria ja pronssia.

Aran isä oli oopperalaulaja Ture Ara ja äiti kansakoulunopettaja Elsie Juslin. Vanhemmat erosivat Aran ollessa alle 2-vuotias. Kirjailija Agneta Ara on hänen sisarensa Ture Aran myöhemmästä avioliitosta Birgit Kronströmin kanssa.

Lähteet
-------

1. ↑  *Kuka kukin on 2015*, s. 54. Helsinki: Otava. ISBN 978-951-1-28228-0.
2. 1 2 3 4  Kruskopf, Erik: Ara, Birgitta *Biografiskt lexikon för Finland*. Viitattu 19.8.2015. (ruotsiksi)
3. 1 2  Enckell, Lisa: Kuvanveistäjä Birgitta Ara on "kevytkenkäinen tapaus" *Yle Uutiset*.  17.9.2009. Viitattu 19.8.2015.
4. ↑  Birgitta Ara – Veistoksia Galleria Bronda. Viitattu 19.8.2015.

Kirjallisuutta
--------------

* Linquist, Mardy: *En välsignad nyfikenhet*. 2009.

Aiheesta muualla
----------------

* Birgitta Ara Studio55:n haastattelussa. 24.9.2009.
* Ara, Birgitta hakuteoksessa *Uppslagsverket Finland* (2012). (ruotsiksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Biografiskt Lexikon
* Uppslagsverket Finland

 |

 |
**Ceres-luokka** oli Britannian Kuninkaallisen laivaston C-luokan keveiden risteilijöiden alaluokka.

Tilaaminen
----------

Luokkaan kuuluneiden viiden aluksen tilausvahvistukset tehtiin niin, että kaksi lokakuussa 1915 ja loput kolme 1916 alussa. Kaikki alukset tilattiin maalis-huhtikuussa 1916 rakenteellisesti samanlaisina kuin edeltäneet C-luokan alukset, mutta rakentamisen aikana aluksiin tehtiin niin paljon muutoksia, että ne voidaan lukea omaksi alaluokakseen.

Muutokset edeltäneeseen luokkaan
--------------------------------

Luokan alusten tykki No2 sijoitettiin uudelleen sillan eteen siten, että se kykeni ampumaan tykin No1 ylitse, jolloin sen tulialue oli laajempi kuin aikaisemmissa C-luokan aluksissa. Samalla lisättiin välikansi ja siirrettiin siltaa taaksepäin 46 jalkaa. Sillan siirto oli tehtävä, jotta aluksen sisäosat saatiin toimiviksi. Samoin siltaa piti korottaa tykki No2:n nostamisen aiheuttaman näköesteen vuoksi. Sillan korotuksen aiheuttaman epävakauden poistamiseksi aluksen leveyttä kasvatettiin 9 tuumaa. Näiden muutosten seurauksena aluksen uppouma kasvoi 4 190 tonniin.

### Aseistus ja voimanlähde

Aseistus oli sama kuin aiemmissa C-luokan aluksissa lukuun ottamatta torpedoputkien lukumäärän kaksinkertaistamista. Samoin pääkoneet pidettiin edeltäneiden C-luokan alusten kaltaisina.

### Panssarointi

Aluksen panssarointi pidettiin samana lukuun ottamatta tulenjohtotornia, joka poistettiin *HMS Coventryltä* ja *HMS Curacoalta* jo rakennusvaiheessa ja muiltakin luokan aluksilta 1918-1919 samoin kuin Caledon-luokan aluksilta.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Ceres-luokka (risteilijä)**.
* Whitley, M. J.: *Cruisers of World War Two - an international encyclopedia*. Lontoo: Arms and Armour, 1996. ISBN 1-86019-874-0. (englanniksi)
* Gardiner, Robert (ed.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Gardiner, Robert (ed.): *Conway's All the World's Fighting Ships 1922-1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2 3 4  Gardiner, Robert 1906-1921 s. 61

*C*-luokan risteilijät

|  |
| --- |
| **Caroline-luokka** *HMS Caroline* - *HMS Carysfort* - *HMS Cleopatra* - *HMS Comus* - *HMS Conquest* - *HMS Cordelia* |
| **Calliope-luokka** *HMS Calliope* - *HMS Champion* |
| **Cambrian-luokka** *HMS Cambrian* - *HMS Canterbury* - *HMS Castor* - *HMS Constance* |
| **Centaur-luokka** *HMS Centaur* - *HMS Concord* |
| **Caledon-luokka** *HMS Caledon* - *HMS Calypso* - *HMS Cassandra* - *HMS Caradoc* |
| **Ceres-luokka** *HMS Cardiff* – *HMS Ceres* – *HMS Coventry* – *HMS Curacoa* – *HMS Curlew* |
| **Carlisle-luokka** *HMS Cairo* - *HMS Calcutta* - *HMS Capetown* - *HMS Carlisle* - *HMS Colombo* |
| Edeltäjä: *Arethusa*-luokka – Seuraaja: *Danae*-luokka |